ट्याक्टर दुर्घटनामा एकको मृत्यु
जिल्लाको धवलागिरि गाउँपालिका–४ नाउरादेखि दरवाङतर्फ जाँदै गरेको लु ४ त ३४९३ नम्बरको ट्याक्टर धवलागिरि गाउँपालिकाको खारामा दुर्घटना हुँदा एक जनाको मृत्यु भएको छ ।
अमृतप्रसाद पौडेलम्याग्दी, असार १६ गते । जिल्लाको धवलागिरि गाउँपालिका–४ नाउरादेखि दरवाङतर्फ जाँदै गरेको लु ४ त ३४९३ नम्बरको ट्याक्टर धवलागिरि गाउँपालिकाको खारामा दुर्घटना हुँदा एक जनाको मृत्यु भएको छ ।चालकसहित तीन जना सवार रहेको ट्याक्टर दुर्घटना हुँदा घाइते हुनुभएका रामेछापको खाँडदेवी गाउँपालिका –८ का ३२ वर्षीय रबी भण्डारीलाई उपचारका लागि दरवाङ आधारभूत अस्पतालमा लग्दा चिकित्सकले मृत घोषणा गरेका थिए ।जिल्ला प्रहरी कार्यालय म्याग्दीका प्रहरी निरीक्षक (इन्सपेक्टर) राजन रायमाझीले जानकारी दिनुभयो । ट्याक्टरमा सवार अर्का एक जना सामान्य घाइते भएको उहाँको भनाइ छ ।ट्याक्टर चालक हेटौडा उपमहानगरपालिका –१ का ३० वर्षीय भुवनकुमार पाख्रिनलाई प्रहरीले नियन्त्रणमा लिएको इन्सपेक्टर रायमाझीले बताउनुभयो ।